Басковым адыгэбзэкIэ уэрэд жеIэ
Урысейм и цIыхубэ артист Басков Николай иджыблагъэ Къэбэрдей-Балъкъэрым щыщыIам адыгэбзэкIэ уэрэд игъэзэщIащ.
Джэрыджэ Аслъэн и Iэдакъэ къыщIэкIа уэрэдыр арыншами куэдым фIыуэ ялъагъурт, иджы нэхъыфIыжу зэралъэгъуар шэч къызыту- мыхьэнщ. Интернетым и социальнэ сетхэмкIэ псынщIэ дыдэу щызэбгрыкIа а видеонэтыным щыболъагъу Басковым, бзэр къегугъуэкI пэтми, фIэфIу, щымыуэу ар зэригъэзащIэр. Шэч хэмылъу, абы и творчествэр фIыуэ зылъагъухэм къахэхъуащ.
ГушыIэурэ а видеонэтыным кIэщIатхащ, зи пэр лъагэу зыIэт адрей уэрэджыIакIуэхэм елъытауэ, лъэпкъыбзэхэмкIэ уэрэдхэр гъэзэщIэныр хабзэ дахэу езыгъэжьа Басковым и концертхэр щIыналъэхэм «уэредадэу» зэрыщекIуэкIынур.НэгъуэщIхэми ятх, бзэ нэхъ гугъухэм ящыщу къалъытэ адыгэбзэмкIэ Николай уэрэд жиIэну зэрытегушхуар хуагъэдахэу, ар артистым къехъулIауэ къызэралъытэри дыщIагъужу.
ШОМАХУЭ Залинэ.
